b"\n_START_ARTICLE_\nCasal Ferrer\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici amb escuts al damunt, a la llinda planera. Tamb\xc3\xa9 hi ha una porta semidovellada mossegada pel balc\xc3\xb3 superior. Aquesta porta d\xc3\xb3na acc\xc3\xa9s a un pati en molt mal estat, apuntalat. Fins a la segona planta la ma\xc3\xa7oneria \xc3\xa9s de pedra treballada, despr\xc3\xa9s passa a un arrebossat en mal estat. Al pati hi ha dues finestres a planta baixa amb llinda amb motiu goticitzant floral. La fa\xc3\xa7ana es clou amb un r\xc3\xa0fec de teula.\n_START_SECTION_\nHist\xc3\xb2ria\n_START_PARAGRAPH_\nLes primeres not\xc3\xadcies s\xc3\xb3n de l'expulsi\xc3\xb3 dels jueus, el 1492, on hi havia un solar per edificar. Vers el 1525 es va adquirir i edificar el solar per un beneficiat de la catedral: Pere Sirgo. El 1625 n'era amo en Francesc de Cella i Canet, qui deuria fer construir la fa\xc3\xa7ana. El 1956 es segreg\xc3\xa0 del n\xc3\xbamero 10. El 1976 es vengu\xc3\xa9 en propietat horitzontal el primer i el quart pis."